Liewe Gebedsondersteuners en medewerkers
Wanneer ons terug kyk oor die jaar 2016, kan ons net die Here dank vir Sy genade en liefde – en ook omdat Hy ons op soveel maniere gebruik het en dikwels op die mees verrassende maniere!
Biblia ontvang altyd ‘n lys met die name van skepe wat by die hawe gaan aandoen. Die naam die vissersboot Riga 4 op een so ‘n lys het as ‘t ware na my toe uitgespring en baie swaar op my hart kom lê. Een oggend was ek op pad na ‘n diepsee-sleepboot met bemanning van Skotland, Ierland en die Filippyne wat vasgemeer het. Maar om die een of ander onverklaarbare rede pak ek toe ook – saam met die Engelsetraktaatjies en Bybels – traktaatjies en Bybels in Afrikaans – in my rugsak.
Toe ek saam met die sleepboot se kaptein sit en koffie drink, kyk ek so deur die venster en sowaar! Reg langs hierdie boot lê die Riga 4 vasgemeer! As ‘n reël besoek ons die vissersbote nie, maar hierdie een het my soos ‘n magneet getrek. Daar vind ek toe ‘n bemanning van 31.
Ek stel myself bekend en ontmoet vir Benedict, wat van Kaapstad af kom. Ek verduidelik toe so ‘n bietjie oor my werk en vra vir Benedict: “Can I give you something to read?” Op die daad pak ek al die Bybels en traktaatjies uit my rugsak. Hulle neem toe alles! Benedict sê vir my: “Only thirty minutes ago the Captain and I spoke about the fact that we have no spiritual reading material on board, and now you came and bless us with all these reading matter!” En my antwoord aan hom? “I THINK I HAVE RECEIVED A BIGGER BLESSING THAN YOU!” Toe besef ek hoekom die Riga 4 die hele tyd so swaar op my hart gedruk het. Dis die Heilige Gees wat met my gepraat het.
Dit het ons weereens laat besef watter unieke sendingveld voor Biblia uitgestrek lê.Elke dag is daar ‘n ander uitdaging waarmee jy te doen kry.
Op een dag kan jyRaadgewer, Berader, Woordverkondiger, Hospitaalbesoeker, Internet- en Telefoonvoorsiener,Valutahandelaar, Bemiddelaar en wat nog alles aan mense van verskillende nasionaliteite wees. Soms ontmoet jy op een dag mense van tot tien verskillende lande, elkeen met sy eie behoeftes.
As sendeling raak jy soms uiters gefrustreerd, want jy worstel ook met die taal en ander vreemde dinge. Maar aan die einde van die dag, wanneer jy die skip groet en die seevaarder sê vir jou “thank you for helping us”, gee dit vir jou as sendeling ‘n ongekende vreugde. Ons kry nie altyd die kans om op elke skip die evangelie te deel nie. Die diens wat ons aan seevaarders van verskillende nasionaliteite en godsdienste bied –- veral t.o.v. selfone, internet, valuta, ens. – moet altyd vir ons in die liefde van die Here Jesus wees.
Op die M.V. Pegasus het ons van een van die offisiere verneem dat hul skip 42 dae vantevore van China af na Argentinië geseil het om koring te laai wat hier in Port Elizabeth se hawe afgelaai moes word. Die laaste keer dat hulle vars groente en vrugte kon kry, was toe die skip China verlaat het. Die kaptein wou nie vars produkte aanboord neem voordat hulle nie eers in ‘n land kom waar dit goedkoper aangeskaf kon word nie. In hierdie tyd moes hulle van blikkieskos, hoender en rys lewe. . .
Op die M.V. Nord Sea het die 3de ingenieur ter see aan ‘n hartaanval gesterf. Toe ek by ‘n bemanningslid wou weet: “How did you deal with such trauma”, was sy antwoord: “There was nothing we could do. We just had to live and work through the situation ourselves. The crew was very traumatized and did not want to come out of their cabins at night. The only people we can speak to, are missionary people like yourself who come on board.” Ek het gevra of ek vir hulle kan bid. Aan die einde van die dag moes ek ‘n gedenk diens hou, maar ek kon ook met die bemanning praat. Vir my was die hartseerste toe hulle ‘n kollekte tussen hulle opgeneem het van $46 (nagenoeg R610) om uit dankbaarheid vir Biblia te skenk.
Toe ek later met ‘n mede-Suid-Afrikaner oor die hartseer gebeure gesels, was sy reaksie dat iemand uit keuse ‘n seevaarder word en dus met die lief en leed van ‘n lewe ter see moet vrede maak. My antwoord was: “Weet jy wat met Suid-Afrika se ekonomie sou gebeur het as daar nie mense was wat so ‘n keuse gemaak het nie? Ons hele ekonomie sou in duie stort, want tot 95% van al ons uit- en invoere gaan deur ons hawens.”
Vier Chinese bemanningslede van die houerskip M.V. Henry Rickmers het ons by die Biblia-kantoor kom besoek om Chinese Bybels te kom vra. Later het nog 7 Chinese daar aangekom om Bybels te kom kry! Een van hulle het vir ons gesê: “When I was little my mother always told me about Jesus.” (Ek wonder baie keer hoeveel van ons Suid-Afrikaanse ouers vertel nog hul kinders van Jesus. . .)
By ‘n ander geleentheid vanjaar het ons vir Kyawi (Chow), ‘n seevaarder van Myanmar, in die hospitaalgaanbesoek. Ons het vir hom ‘n selfoon geleen sodat hy met sy ma in Myanmar konpraat. Ook het ons vir hom lekker eetgoed saamgevat, maar sy grootste verrassing was toe ons vir hom die evangelie boekie “Heart of Man” in sy eie taal, Burmees (Myanmar), in die hand gee.
Tydens ‘n besoekaan die olieskip M.V. Tilos kon ek die evangelie deel met Elria Roldan Obina. Hy het werklik ‘n behoefte om die Here te volg. Sy grootste probleem is egter oor wat sal gebeur as hy weer sonde doen! Bid asseblief dat die Heilige Gees hom oor sy saligmaking saloortuig sodat hy sal verstaan wat sonde vergifnis beteken. Bid dat die Here werklik deel van sy lewe sal word.
Biblia het weer ‘n besending van 800 Jesus-DVD’s bestel.Ons hoop om dit sommer binnekort te ontvang.
Ons beplan ook om in 2017 ‘n Biblia-konferensie in Port Elizabeth te hou. Die plan is om Biblia-werkers van al ons Suid-Afrikaanse hawens bymekaar te bring om te praat oor die Pad Vorentoe vir Biblia in ‘n veranderende wêreld. Ons wil ook koppe bymekaar sit oor hoe Biblia kan inskakel by die Kerk se missionêre transformasie. Sending kan nie getransformeer word nie; dit kan net gereformeer word (m.a.w. betergemaak word).
Ons land is nog in die knelgreep van droogte. Laat ons nie moedeloos word nie, maar volhard in gebed.
Vir die beplanning van die konferensie.
Dit was vir my baie moeilik om hierdie gebedsbrief te skryf, want teen die tyd dat u die brief kry, het ek al klaar ‘n totale prostatektomie operasie gehad en met die Here se genade al op die pad na herstel. Ek sal seker so agt weke by die huiswees. Gelukkig het die Here vir my ‘n wonderlike vrou gegee wat jare lank ‘n verpleegster was – dus sal ek in my eie “Privaat Hospitaal” wees. My grootste troos is die feit dat ek weet my lewe is in die hande van die Here.
Aangesien daar ‘n groot mangaan-uitvoer projek deur P.E. se hawe aan die gang is, sal my afwesigheid ‘n groter druk op Biblia-personeel plaas, maar gelukkig is hulle baie bekwaam en ek weet hulle sal die sentrum aan die gang hou. Al wat ek wil vra, is dat u vir ons by die Here sal intree.
Aan almal van u wil ons ‘n geseënde Kersfees en ‘n baie voorspoedige 2017 toebid. En mag u ervaar dat 2017 vir u waarlik die genadejaar van die Here sal wees.
Ons is ook op Facebook. Gaan net na Biblia Port Elizabeth waar u meer oor ons werksaamhede kan lees.
Ons by Biblia Port Elizabeth glo dat ons werksaamhede altyd tot die uitbouing van God se Koninkryk moet wees en dat God sal voorsien in al ons behoeftes, maar van tyd tot tyd kry ons van ons gebeds vriende wat ons finansieël wil ondersteun, die versoek dat ons bankbesonderhede weer op die gebedsbrief geplaasword.Daarom neem ons vrymoedigheid om aan die versoek te voldoen:
Biblia Hawesending Absa Bank Rek no 4060566177.
Martin en Sus van Biblia
Joy van Seafarer Centre
Keith van Mission to Seafarers